अतवार का दिने सोन बराज के फाटक खोलला का बाद सारण जिला के चौथाई हिस्सा में जल प्लावन हो गइल बा. नेशनल हाईवे 19 पर कहीं कहीं पाँच से छह फुट के डुबाह पानी बहत बा जवन अबहीं ले डे दू फुट गहिर बहत रहुवे. दियारा के कोटवापट्टी रामपुर, रायपुर बिंदगांवा आ बड़हरा महाजी में बाढ़ के गहिराव अतना बा कि गाँवे म नाव चलत बाड़ी सँ. चिरांद दलित आ महादलित बस्ती में पिछला डेढ़ महीना से बाढ़ के पानी पसरल बा.
